b'\n_START_ARTICLE_\nFinal Fantasy XII\n_START_SECTION_\nTaistelu\n_START_PARAGRAPH_\nPelin taistelut k\xc3\xa4yd\xc3\xa4\xc3\xa4n reaaliajassa samalla ruudulla kuin muutkin pelitapahtumat. T\xc3\xa4ss\xc3\xa4 suhteessa se eroaa merkitt\xc3\xa4v\xc3\xa4sti aiemmista yksinpelattavista Final Fantasy -peleist\xc3\xa4 ja muistuttaa Final Fantasy XI -peli\xc3\xa4. Peliss\xc3\xa4 ei ole lainkaan satunnaisia taisteluja, vaan kaikki viholliset sijaitsevat etuk\xc3\xa4teen m\xc3\xa4\xc3\xa4r\xc3\xa4tyill\xc3\xa4 paikoilla pelialueilla. Koska pelaaja p\xc3\xa4\xc3\xa4s\xc3\xa4\xc3\xa4nt\xc3\xb6isesti n\xc3\xa4kee viholliset jo kauempaa, voi h\xc3\xa4n halutessaan pyrki\xc3\xa4 v\xc3\xa4ltt\xc3\xa4m\xc3\xa4\xc3\xa4n taistelua. Kaikki olennot eiv\xc3\xa4t my\xc3\xb6sk\xc3\xa4\xc3\xa4n ole vihamielisi\xc3\xa4, mutta puolustautuvat pelaajan mahdollisia hy\xc3\xb6kk\xc3\xa4yksi\xc3\xa4 vastaan._NEWLINE_Taistelussa pelaajan ohjauksessa on korkeintaan kolme hahmoa, mutta peliss\xc3\xa4 on my\xc3\xb6s vierailevia erikoishahmoja, jotka liittyv\xc3\xa4t pelaajan puolelle ja joita ei voi itse ohjata. Pelaaja voi vaihtaa taistelevia hahmoja reserviin ja p\xc3\xa4invastoin my\xc3\xb6s kesken taistelun. Taistelussa pelihahmot toimivat teko\xc3\xa4lyn varassa pelaajan antamien ohjeiden mukaisesti. Pelaaja voi m\xc3\xa4\xc3\xa4ritt\xc3\xa4\xc3\xa4 ehtoja, joilla tietty toiminto suoritetaan, ja valita suoritettavan toiminnon hahmon osaamien kykyjen listasta. On esimerkiksi mahdollista m\xc3\xa4\xc3\xa4r\xc3\xa4t\xc3\xa4 hahmot k\xc3\xa4ytt\xc3\xa4m\xc3\xa4\xc3\xa4n aina tulitaikaa heikoimpaan paikalla olevaan vihollishahmoon. Peliss\xc3\xa4 n\xc3\xa4it\xc3\xa4 ehtoja kutsutaan \xe2\x80\x9dgambiiteiksi\xe2\x80\x9d. Halutessaan pelaaja voi my\xc3\xb6s antaa yksitt\xc3\xa4isi\xc3\xa4 k\xc3\xa4skyj\xc3\xa4 taistelussa, jotka kumoavat teko\xc3\xa4lyn ohjeet._NEWLINE_Pelisarjan tunnusmerkkeihin lukeutuva kutsutaikuus on mukana my\xc3\xb6s t\xc3\xa4ss\xc3\xa4 peliss\xc3\xa4. Kutsuttavia olentoja kutsutaan Final Fantasy VI:n tavoin \xe2\x80\x9despereiksi\xe2\x80\x9d, ja saadakseen sellaisen pelaajan t\xc3\xa4ytyy ensin voittaa se taistelussa. Taistelussa kutsuttu esper korvaa muun ryhm\xc3\xa4n, ja pelaaja ohjaa vain esperin kutsunutta hahmoa esperin taistellessa teko\xc3\xa4lyn ohjauksessa. Kutsu p\xc3\xa4\xc3\xa4ttyy, mik\xc3\xa4li jompikumpi hahmoista kaatuu taistelussa. Toinen hahmojen erikoiskyky ovat hahmokohtaiset \xe2\x80\x9dquickening\xe2\x80\x9d-erikoisiskut, jotka pys\xc3\xa4ytt\xc3\xa4v\xc3\xa4t taistelun iskun ajaksi. N\xc3\xa4it\xc3\xa4 iskuja on my\xc3\xb6s mahdollista yhdistell\xc3\xa4 pitkien ketjujen aikaansaamiseksi, ja jos ketjuissa on oikea v\xc3\xa4himm\xc3\xa4ism\xc3\xa4\xc3\xa4r\xc3\xa4 tietyn tasoisia hy\xc3\xb6kk\xc3\xa4yksi\xc3\xa4 (tasoja on kolme), muodostuu ketjun lopuksi kaikkia kohteena olevan vihollisen l\xc3\xa4hell\xc3\xa4 olevia muita vihollisia vahingoittava taikasinetti. Esimerkiksi jos ketjussa on kolme ensimm\xc3\xa4isen tason hy\xc3\xb6kk\xc3\xa4yst\xc3\xa4, muodostuu Inferno-sinetti.\n_START_SECTION_\nMets\xc3\xa4stys\n_START_PARAGRAPH_\nFinal Fantasy XII:ssa pelaaja voi sivuteht\xc3\xa4vin\xc3\xa4 mets\xc3\xa4st\xc3\xa4\xc3\xa4 erilaisia voimakkaita olentoja. Pelaaja voi ottaa vastaan mets\xc3\xa4stystarjouksia kaupunkien ilmoitustauluilta. N\xc3\xa4iss\xc3\xa4 tarjouksissa kerrotaan aina kohteen nimi ja palkkaajan sijaintipaikka. Tavallisessa mets\xc3\xa4styksess\xc3\xa4 pelaaja tapaa palkkaajan, etsii ja voittaa t\xc3\xa4m\xc3\xa4n kuvauksen perusteella mets\xc3\xa4styksen kohteena olevan hirvi\xc3\xb6n ja palaa vastaanottamaan palkkionsa. Onnistuneet mets\xc3\xa4stysretket kohottavat my\xc3\xb6s pelaajan klaaniarvoa.\n_START_SECTION_\nLisenssitoiminto\n_START_PARAGRAPH_\nPeliss\xc3\xa4 pelaaja hankkii uusia tekniikoita ja taikoja ostamalla niit\xc3\xa4 kaupasta. T\xc3\xa4m\xc3\xa4 ei kuitenkaan riit\xc3\xa4, vaan voidakseen k\xc3\xa4ytt\xc3\xa4\xc3\xa4 ostettuja taitoja on pelaajahahmon hankittava sit\xc3\xa4 vastaava lisenssi. My\xc3\xb6s aseiden ja suojavarusteiden k\xc3\xa4ytt\xc3\xb6\xc3\xb6n tarvitaan lisenssej\xc3\xa4. Lisenssit sijaitsevat \xc5\xa1akkilautaa muistuttavalla lisenssilaudalla, johon lisenssit on jaoteltu ryhmitt\xc3\xa4in siten, ett\xc3\xa4 esimerkiksi taika- ja aselisenssit sijaitsevat samassa osassa lautaa. Oman ryhm\xc3\xa4ns\xc3\xa4 muodostavat hahmon taitoja suoraan korottavat lisenssit. Pelaaja voi hankkia mink\xc3\xa4 tahansa jo hankitun lisenssin vieress\xc3\xa4 olevan lisenssin taisteluista saatavilla lisenssipisteill\xc3\xa4. Vaikka pelaajan hahmojen aloituslisenssit poikkeavat toisistaan hieman, on kaikilla hahmoilla samanlainen lauta. Poikkeuksena lautojen quickening- ja esper-lisenssit ovat vain yhden hahmon hankittavissa. Jokaisella hahmolla on kolme yksil\xc3\xb6llist\xc3\xa4 quickening-toimintoa.\n_START_SECTION_\nSaaliit\n_START_PARAGRAPH_\nVastustajat pudottavat Final Fantasy XII:ssa harvemmin rahaa (gil), mutta usein saalista. Pelaaja voi ansaita rahaa myym\xc3\xa4ll\xc3\xa4 saaliinsa kauppiaille, ja lis\xc3\xa4ksi myym\xc3\xa4ll\xc3\xa4 tiettyj\xc3\xa4 saalisyhdistelmi\xc3\xa4 ilmestyy kauppoihin ostettavaksi ns. basaariesineit\xc3\xa4. Vihollisten lis\xc3\xa4ksi pelaaja saa esineit\xc3\xa4 my\xc3\xb6s pelimaailmaan sijoitetuista aarrearkuista, jotka p\xc3\xa4\xc3\xa4s\xc3\xa4\xc3\xa4nt\xc3\xb6isesti ilmestyv\xc3\xa4t takaisin pelaajan k\xc3\xa4ydess\xc3\xa4 v\xc3\xa4lill\xc3\xa4 muualla, ja joiden sis\xc3\xa4ll\xc3\xb6ss\xc3\xa4 on jonkin verran satunnaisuutta.\n_START_SECTION_\nMaailma\n_START_PARAGRAPH_\nFinal Fantasy XII:n tapahtumat sijoittuvat Ivalice-nimiseen maailmankolkkaan. Ivalicessa taikuus ja ilmalaivat ovat jokap\xc3\xa4iv\xc3\xa4isi\xc3\xa4 asioita. Ivalice on jaettu kolmeen mantereeseen \xe2\x80\x93 Ordaliaan, Valendiaan ja Kerwoniin. Ordalia on Ivalicen l\xc3\xa4nsipuolella, ja siell\xc3\xa4 sijaitsee voimakas Rozarrian valtakunta. Valendia on Archadian valtakunnan aluetta ja sijaitsee Ordalian koillispuolella. N\xc3\xa4iden kahden mantereen ja sotivien valtakuntien v\xc3\xa4lill\xc3\xa4 on pieni Dalmascan kuningaskunta._NEWLINE_Pelinkehitt\xc3\xa4jien mukaan Ivalicen innoittajina ovat toimineet V\xc3\xa4limeren ja L\xc3\xa4hi-id\xc3\xa4n alueet. T\xc3\xa4m\xc3\xa4n voi huomata pelin kaupunkien rakennustaiteesta ja kansoista, jotka Ivalicea asuttavat.\n_START_SECTION_\nEsperit\n_START_PARAGRAPH_\nPelaaja saa pelin aikana haltuunsa pyhi\xc3\xa4, maagisia olentoja, joita nimitet\xc3\xa4\xc3\xa4n espereiksi. Espereit\xc3\xa4 on yhteens\xc3\xa4 13, joista osan saa pakollakin, osa on taas l\xc3\xb6ydett\xc3\xa4v\xc3\xa4. Kukin esper yleisesti luottaa johonkin tiettyyn elementtiin. Espereit\xc3\xa4 on kolmea eri tasoa, kuten quickening-iskuja.\n_START_SECTION_\nTarina\n_START_PARAGRAPH_\nMaailma nimelt\xc3\xa4 Ivalice. Ivalicen kaksi suurinta keisarikuntaa, Archadia ja Rozarria, olivat olleet sodassa jo vuosia ja niiden v\xc3\xa4liss\xc3\xa4 olevat kaksi pient\xc3\xa4 kuningaskuntaa, Dalmasca ja Nabradia, olivat nyt joutumassa mukaan t\xc3\xa4h\xc3\xa4n konfliktiin. Pelin introjaksossa Dalmascan p\xc3\xa4\xc3\xa4kaupungissa Rabanastressa vietet\xc3\xa4\xc3\xa4n Dalmascan prinsessa Ashen ja Nabradian prinssi Raslerin h\xc3\xa4it\xc3\xa4 samalla kun sota heid\xc3\xa4n ymp\xc3\xa4rill\xc3\xa4\xc3\xa4n vain kasvoi. Pian h\xc3\xa4iden j\xc3\xa4lkeen Archadia valtasi Nabradian ja nyt l\xc3\xa4hestyi uhkaavasti Dalmascaa. Dalmascan kuningas Raminas k\xc3\xa4ski turvata Nalbinan linnoitus, jotta Archadian eteneminen pys\xc3\xa4htyisi. Basch fon Ronsenburg ja Rasler l\xc3\xa4htiv\xc3\xa4t komentajiksi. Mutta Nalbinan turvaaminen ei auttanut mit\xc3\xa4\xc3\xa4n, sill\xc3\xa4 Archadian sotavoimat olivat moninkertaiset Dalmascaan verrattuna. Taistelu p\xc3\xa4\xc3\xa4ttyi nopeasti ja Rasler sai surmansa. T\xc3\xa4m\xc3\xa4 oli Ashelle kova isku._NEWLINE_Hieman my\xc3\xb6hemmin Archadia l\xc3\xa4hestyi Dalmascaa rauhanehdoilla. Huomaten, ett\xc3\xa4 vaihtoehtoja ei ollut, kuningas Raminas l\xc3\xa4hti Nalbinaan allekirjoittamaan sopimusta. Kyse oli oikeasti ehdottomasta antautumisesta. Mutta Baschin johtama Dalmascan Ritareitten neuvosto sai selville, ett\xc3\xa4 Archadia aikoi murhata kuninkaan allekirjoituksen j\xc3\xa4lkeen ja l\xc3\xa4htiv\xc3\xa4t pelastamaan h\xc3\xa4nt\xc3\xa4. Mukana oli nuori, 17-vuotias mies nimelt\xc3\xa4 Reks. Basch kysyi h\xc3\xa4nelt\xc3\xa4 muutamia asioita, erityisesti perhett\xc3\xa4. Reks vastasi, ett\xc3\xa4 h\xc3\xa4nell\xc3\xa4 on h\xc3\xa4nt\xc3\xa4 kaksi vuotta nuorempi veli Rabanastressa. Basch, Reks ja muut ritarit l\xc3\xa4htiv\xc3\xa4t pelastamaan kuningasta. Reks j\xc3\xa4i j\xc3\xa4lkeen pid\xc3\xa4ttelem\xc3\xa4\xc3\xa4n keisarillisia. Kun h\xc3\xa4n p\xc3\xa4\xc3\xa4si valtaistuinsaliin, l\xc3\xa4hes kaikki ritarit olivat kuolleet ja kuningas samalla. Sitten yll\xc3\xa4tt\xc3\xa4en Basch iski miekkansa Reksiin ja sanoi, ett\xc3\xa4 kuningas oli petturi. Basch vietiin kahleissa pois ja Reks kuoli, ajatellen velje\xc3\xa4\xc3\xa4n, Vaania._NEWLINE_Kaksi vuotta my\xc3\xb6hemmin Dalmasca oli muuttunut paljon Archadian miehityksen takia. My\xc3\xb6s prinsessa Ashe oli tehnyt itsemurhan h\xc3\xa4nen menetystens\xc3\xa4 aiheuttamien paineiden vuoksi, ja Basch oli tuomittu kuolemaan maanpetoksesta. T\xc3\xa4n\xc3\xa4 aikana orvoksi j\xc3\xa4\xc3\xa4nyt Vaan yritt\xc3\xa4\xc3\xa4 saada jonkinlasta el\xc3\xa4m\xc3\xa4\xc3\xa4 aikaan yhdess\xc3\xa4 parhaan yst\xc3\xa4v\xc3\xa4ns\xc3\xa4 Penelon kanssa. H\xc3\xa4n ei kuitenkaan erityisemmin nauti el\xc3\xa4m\xc3\xa4st\xc3\xa4\xc3\xa4n, vaan h\xc3\xa4n toivoo olevansa jonain p\xc3\xa4iv\xc3\xa4n\xc3\xa4 ilmarosvo, ja samalla h\xc3\xa4n my\xc3\xb6s haluaisi n\xc3\xa4hd\xc3\xa4 Archadian poistuvan Rabanastresta. Kun kaupanpit\xc3\xa4j\xc3\xa4 Migelo pyyt\xc3\xa4\xc3\xa4 Vaanilta palvelusta, Rabanastren uusi konsuli, Vayne Solidor, saapuu. Rabanastren palatsissa pidet\xc3\xa4\xc3\xa4n h\xc3\xa4nen vuokseen juhlat ja Vaan keksii l\xc3\xa4hte\xc3\xa4 ry\xc3\xb6st\xc3\xb6retkelle palatsiin, antamaan Dalmascalle se, mink\xc3\xa4 Archadia vei silt\xc3\xa4. Vaan ei aavistanut, ett\xc3\xa4 samaan aikaan Rabanastren alla Dalmascalaiset vapaustaistelijat olivat aikeissa hy\xc3\xb6k\xc3\xa4t\xc3\xa4 palatsiin samana iltana. P\xc3\xa4\xc3\xa4sty\xc3\xa4\xc3\xa4n palatsiin Vaan onnistui p\xc3\xa4\xc3\xa4sem\xc3\xa4\xc3\xa4n aarrekammioon ja l\xc3\xb6ysi sielt\xc3\xa4 hehkuvan jalokiven. Samalla h\xc3\xa4n t\xc3\xb6rm\xc3\xa4si siell\xc3\xa4 kahteen ilmarosvoon, Balthieriin ja viera Franiin. Samaan aikaan vapaustaistelijat taistelivat ja taistelu sai Vaanin, Balthierin ja Franin putoamaan viem\xc3\xa4reihin. Vaan ei erityisemmin ilahtunut siit\xc3\xa4, ett\xc3\xa4 Balthier ehdotti yhteisty\xc3\xb6t\xc3\xa4 siihen asti, kunnes he p\xc3\xa4\xc3\xa4sev\xc3\xa4t pois, mutta valinnanvaraa ei paljon ollut. Viem\xc3\xa4reiss\xc3\xa4 he huomasivat nuoren naisen kamppailevan keisarillisia vastaan. H\xc3\xa4n oli j\xc3\xa4\xc3\xa4nyt alakynteen, mutta Vaan k\xc3\xa4ski h\xc3\xa4nen hyp\xc3\xa4t\xc3\xa4 alas turvaan. Nainen teki sen ja kertoi nimekseen Amalia. H\xc3\xa4n ei ilahtunut joutuessaan rosvojen suojelemaksi, mutta h\xc3\xa4nell\xc3\xa4 ei ollut pahemmin vaihtoehtoja. Sitten nelikko hankkiutui takaisin Rabanastren alakaupunkiin, jossa koko nelikko vangittiin. Penelo tuli my\xc3\xb6s paikalle ja yritti saada Vaanin vapaaksi, mutta turhaan. Balthier antoi Penelolle liinan pantiksi, jonka Penelo palauttaisi, kunhan Balthier saa tuotua Vaanin takaisin. Sitten vangit vietiin Amaliaa lukuun ottamatta Nalbinan vankityrmiin._NEWLINE_Nalbinan vankityrmiss\xc3\xa4 Vaan oli h\xc3\xa4t\xc3\xa4\xc3\xa4ntynyt ja Balthier yritti rauhoittaa h\xc3\xa4nt\xc3\xa4. Vaan ei kuitenkaan siihen ryhtynyt, vaan joutui tappeluun. Balthier ei kuitenkaan voinut j\xc3\xa4tt\xc3\xa4\xc3\xa4 Vaania pinteeseen ja tuli avuksi. Fran oli sill\xc3\xa4 aikaa l\xc3\xb6yt\xc3\xa4nyt mahdollisen ulosp\xc3\xa4\xc3\xa4syn. Kolmikko l\xc3\xa4hti etsim\xc3\xa4\xc3\xa4n sit\xc3\xa4 ja l\xc3\xb6ysiv\xc3\xa4t samalla h\xc3\xa4kin, johon oli kahlittu itse Basch. Joukko archadialaisia tuli paikalle, ja yksi heist\xc3\xa4 n\xc3\xa4ytti aivan Baschilta. H\xc3\xa4n olikin Baschin kaksoisveli Gabranth. Archadialaisten menty\xc3\xa4 Balthier p\xc3\xa4\xc3\xa4tti vapauttaa Baschin, mutta Vaan taas suuttui n\xc3\xa4hdess\xc3\xa4\xc3\xa4n h\xc3\xa4net, koska Basch oli tappanut sek\xc3\xa4 kuninkaan, ett\xc3\xa4 h\xc3\xa4nen veljens\xc3\xa4 Reksin. Basch kuitenkin sanoi, ettei h\xc3\xa4n tappanut kumpaakaan. Vaanista tuntui kaikkea muuta kuin hyv\xc3\xa4lt\xc3\xa4, kun Basch liittyi joukkoon, mutta ilman Baschia pako Nalbinasta olisi ollut paljon vaikeampaa. Paon aikana Basch kertoi Vaanille Reksist\xc3\xa4 ja my\xc3\xb6s, ett\xc3\xa4 mit\xc3\xa4 itse asiassa tapahtui kaksi vuotta sitten: p\xc3\xa4\xc3\xa4sty\xc3\xa4\xc3\xa4n valtaistuinsaliin kuningas oli jo tapettu ja Basch otettiin vangiksi ja h\xc3\xa4nen kaksoisveljens\xc3\xa4 otti h\xc3\xa4nen paikkansa. Lopulta nelikko onnistui pakenemaan ja he palasivat Rabanastreen._NEWLINE_Basch meni tapaamaan vapaustaistelijoita, jolloin h\xc3\xa4n sai senaikaiselta johtajalta Vosslerilta kapteenin arvonsa takaisin osittain. Vaan toi heille Vanhan ritarineuvoston miekan ja Vossler antoi sen Baschille. Sitten Basch aikoi l\xc3\xa4hte\xc3\xa4 pelastamaan Amaliaa ja h\xc3\xa4n pyysi Vaania, Balthieria ja Frania mukaansa. T\xc3\xa4ll\xc3\xb6in Vaan my\xc3\xb6s itse huomasi, ettei Basch tappanut Reksi\xc3\xa4, vaan sen teki Archadia. Menness\xc3\xa4\xc3\xa4n tapaamaan Balthieria ja Frania Migelo oli syytt\xc3\xa4m\xc3\xa4ss\xc3\xa4 heit\xc3\xa4 Penelon kidnappauksesta. Kidnappaajat olivat j\xc3\xa4tt\xc3\xa4neet Balthierille viestin, ett\xc3\xa4 h\xc3\xa4nen pit\xc3\xa4isi menn\xc3\xa4 Bhujerban leijuvaan kaupunkiin. Nelikko l\xc3\xa4hti Bhujerbaan Balthierin ilma-aluksella Strahlilla. Bhujerbassa he tapasivat Lamont- nimisen nuoren pojan, jolla oli asiaa Bhujerban Lhusu-kaivoksiin. Lhusu-kaivos tuotti eniten taikakivi\xc3\xa4 Ivalicessa. Lamont kertoi t\xc3\xa4st\xc3\xa4 ja my\xc3\xb6s Draklorin laboratoriosta Archadian p\xc3\xa4\xc3\xa4kaupungissa Archadesissa. Balthier huomasi Lamontin valehdelleen henkil\xc3\xb6llisyytens\xc3\xa4, mutta ennen kuin h\xc3\xa4n sai tiet\xc3\xa4\xc3\xa4 totuuden, Penelon kidnappaajat ilmestyiv\xc3\xa4t. Tosiasiassa he yrittiv\xc3\xa4t saada palkkion Balthierin p\xc3\xa4\xc3\xa4st\xc3\xa4. Lamont l\xc3\xa4hti karkuun ensin ja muut l\xc3\xa4htiv\xc3\xa4t seuraamaan. Eksytetty\xc3\xa4\xc3\xa4n kidnappaajat nelikko n\xc3\xa4ki Lamontin Markiisi Ondoren, Tuomari Ghisin ja Penelon kanssa. Balthier silloin huomasi ett\xc3\xa4 Lamont oli oikeasti Larsa Ferrinas Solidor, Vayne Solidorin veli. Larsa otti Penelon suojelukseensa. Baschilla oli asioita hoidettavana markiisin kanssa ja Vaan meni julistamaan Bhujerballe, ett\xc3\xa4 Basch el\xc3\xa4\xc3\xa4. Ondore oli tekaissut tarinan Baschin kuolemasta, ja se her\xc3\xa4tti tarvittavan huomion. Basch kertoi Ondorelle, ett\xc3\xa4 h\xc3\xa4n aikoi pelastaa Amalian. Ondore ei tuntunut suostuvan pyynt\xc3\xb6\xc3\xb6n, joten Basch veti miekkansa, jolloin vartijat pid\xc3\xa4ttiv\xc3\xa4t koko nelikon._NEWLINE_Nelikko toimitettiin Archadian 8:een laivastoon, taistelulaiva Leviathaniin. Nelikko vietiin Tuomari Ghisin eteen ja paikalla oli my\xc3\xb6s Amalia. Amalia l\xc3\xa4im\xc3\xa4ytti Baschia heti n\xc3\xa4hty\xc3\xa4\xc3\xa4n h\xc3\xa4net, koska h\xc3\xa4n piti Baschia petturina. Ghis sanoi, ett\xc3\xa4 Amalia on itse asiassa Ashelia B\'nargin Dalmasca eli prinsessa Ashe. Vaanille, Balthierille ja Franille t\xc3\xa4m\xc3\xa4 oli yll\xc3\xa4tys, mutta Basch tiesi asian kaiken aikaa. Basch kertoi Iltah\xc3\xa4m\xc3\xa4r\xc3\xa4n Sirusta, joka oli Ashen syntym\xc3\xa4oikeus. Vain Basch tiet\xc3\xa4isi, miss\xc3\xa4 se on. Kukaan ei tiennyt, ett\xc3\xa4 Vaanin ry\xc3\xb6st\xc3\xa4m\xc3\xa4 kivi oli itse Iltah\xc3\xa4m\xc3\xa4r\xc3\xa4n Siru ja se oli h\xc3\xa4nell\xc3\xa4 kaiken aikaa ja h\xc3\xa4n joutui luovuttamaan sen Ghisille, jotta kaikki pysyisiv\xc3\xa4t hengiss\xc3\xa4. Ashe vietiin sitten selliosastolle, kun taas muut siirrett\xc3\xa4isiin toiseen alukseen. Mutta sitten tuomariksi naamioitunut Vossler ilmestyi ja vapautti nelikon. He l\xc3\xa4htiv\xc3\xa4t sitten vapauttamaan Ashea. Ashe oli kuitenkin vastahakoinen, koska Basch oli mukana, mutta h\xc3\xa4nell\xc3\xa4 ei ollut muuta vaihtoehtoa. Vapautksen j\xc3\xa4lkeen koko Leviathan meni h\xc3\xa4lytystilaan ja koko joukko pakeni nopeasti. Paon aikana he t\xc3\xb6rm\xc3\xa4siv\xc3\xa4t Peneloon ja Larsaan. Penelo liittyi joukon mukaan ja Larsa meni Vosslerin kanssa j\xc3\xa4rjest\xc3\xa4m\xc3\xa4\xc3\xa4n heille pakoalusta. Vaan, Ashe, Penelo, Basch, Balthier ja Fran joutuivat nen\xc3\xa4kk\xc3\xa4in Ghisin kanssa. Ghis k\xc3\xa4ytti taikojaan heit\xc3\xa4 vastaan, mutta Larsan Penelolle antama valmistettu vastataikakivi imi kaiken magian niist\xc3\xa4 ja he voittivat Ghisin ja pakenivat._NEWLINE_Joukkio palasi Bhujerbaan ja Ondore yritti saada Ashen j\xc3\xa4\xc3\xa4m\xc3\xa4\xc3\xa4n Bhujerbaan, mutta Ashe ei vain voinut istua tyhj\xc3\xa4n panttina sill\xc3\xa4 aikaa, kun h\xc3\xa4nen kuningaskuntansa k\xc3\xa4rsi Archadian vallassa. Ja koska h\xc3\xa4n oli menett\xc3\xa4nyt Iltah\xc3\xa4m\xc3\xa4r\xc3\xa4n Sirun, h\xc3\xa4nell\xc3\xa4 ei my\xc3\xb6sk\xc3\xa4\xc3\xa4n ollut tarvittavaa todistetta osoittakseen, kuka h\xc3\xa4n oli. Muiden tiet\xc3\xa4m\xc3\xa4tt\xc3\xa4 Ashe poistui, mutta Vaan seurasi Ashea Strahliin. Ashe aikoi hankkia k\xc3\xa4siins\xc3\xa4 Aamunkoiton Sirun ja "lainata" Strahlia. Vaan esti Ashea ja Balthierkin tuli paikalle. Balthier aikoi j\xc3\xa4tt\xc3\xa4\xc3\xa4 Ashen Bhujerbaan, mutta Ashe ehdotti h\xc3\xa4nelle, ett\xc3\xa4 Balthier "kidnappaisi" h\xc3\xa4net ja tarjosi h\xc3\xa4nelle Dynastia-kuninkaan, Raithwallin, aarretta, joka my\xc3\xb6s odotti siell\xc3\xa4, miss\xc3\xa4 Aamunkoiton Sirukin, Raithwallin haudassa. Balthier kiinnostui ja suostui tarjoukseen ja Vaankin p\xc3\xa4\xc3\xa4tti l\xc3\xa4hte\xc3\xa4 mukaan. Mukaan tulivat my\xc3\xb6s Fran, Basch ja Penelo._NEWLINE_Raithwallin hauta sijaitsi kaukana l\xc3\xa4nness\xc3\xa4, Ogir-Yensan- ja Nam-Yensan hiekkamerien toisella puolella. Ryhm\xc3\xa4n ylitt\xc3\xa4ess\xc3\xa4\xc3\xa4n Ogir-Yensaa Vossler tuli paikalle ja liittyi mukaan. Kamppailtuaan tiens\xc3\xa4 haudalle ja p\xc3\xa4\xc3\xa4sty\xc3\xa4\xc3\xa4n sis\xc3\xa4\xc3\xa4n he kohtasivat koko joukon yll\xc3\xa4tyksi\xc3\xa4, joita Raithwall oli hautaan j\xc3\xa4tt\xc3\xa4nyt. Niist\xc3\xa4 viimeisin oli Raithwallin aarre, joka ei ollut sin\xc3\xa4ll\xc3\xa4\xc3\xa4n mit\xc3\xa4\xc3\xa4n mitattavaa, vaan se oli esper, Belias. Se vahti kammiota, jossa Aamunkoiton Siru oli. Ashen menty\xc3\xa4 l\xc3\xa4helle sit\xc3\xa4, se alkoi hehkua ja h\xc3\xa4nen eteens\xc3\xa4 ilmestyi h\xc3\xa4nen edesmenneen miehens\xc3\xa4, Raslerin, haamu. Vaan yll\xc3\xa4ttyi n\xc3\xa4hdess\xc3\xa4\xc3\xa4n h\xc3\xa4net my\xc3\xb6s, mutta kukaan muu ei n\xc3\xa4hnyt mit\xc3\xa4\xc3\xa4n. Kun ryhm\xc3\xa4 tuli haudasta pois, he joutuivat saman tien ojasta allikkoon: Archadian 8.laivasto oli tullut paikalle ja ryhm\xc3\xa4 vangittiin taas. J\xc3\xa4rkytys oli suuri, kun Vossler paljasti h\xc3\xa4nen j\xc3\xa4rjest\xc3\xa4neen kaiken. Ashe oli ennen t\xc3\xa4t\xc3\xa4 luottanut Vossleriin t\xc3\xa4ysin. Ashe joutui luovuttamaan Aamunkoiton Sirun Ghisille. Sitten ryhm\xc3\xa4 toimitettiin risteilij\xc3\xa4 Shivaan. Samaan aikaan Ghis teki kokeen Sirulla, varmistaakseen, ett\xc3\xa4 se oli alkuper\xc3\xa4inen nethicite. Koe todisti sen, mutta samalla se imi Leviathanin voimaa itseens\xc3\xa4. T\xc3\xa4m\xc3\xa4 vaikutti Franiin suuresti ja h\xc3\xa4n joutui hallitsemattoman raivon valtaan, ja t\xc3\xa4m\xc3\xa4n ansiosta ryhm\xc3\xa4 p\xc3\xa4\xc3\xa4si vapaaksi. Vossler ei kuitenkaan aikonut p\xc3\xa4\xc3\xa4st\xc3\xa4\xc3\xa4 heit\xc3\xa4 menem\xc3\xa4\xc3\xa4n. Mutta Basch k\xc3\xa4vi h\xc3\xa4nt\xc3\xa4 vastaan, ja Vossler joutui taipumaan. Ryhm\xc3\xa4 pakeni samalla kun Sirun voimat vapautuivat. Se loi eritt\xc3\xa4in suuren taika-aallon, joka tuhosi koko laivaston. Koko ryhm\xc3\xa4 selvisi juuri ja juuri ja he hakivat Sirun, joka ei tuhoutunut._NEWLINE_Leviathanin tuhon j\xc3\xa4lkeen ryhm\xc3\xa4 palasi Rabanastreen miettim\xc3\xa4\xc3\xa4n seuraavaa siirtoa. Ashe oli sit\xc3\xa4 mielt\xc3\xa4, ett\xc3\xa4 he tarvitsevat voimaa Archadiaa vastaan. Aamunkoiton Sirun avulla he ehk\xc3\xa4 olisivat saaneet sen, mutta kukaan ryhm\xc3\xa4ss\xc3\xa4 ei osannut k\xc3\xa4ytt\xc3\xa4\xc3\xa4 sit\xc3\xa4. Fran ep\xc3\xa4ili, ett\xc3\xa4 Jaharassa asuvat garifit saattaisivat tiet\xc3\xa4\xc3\xa4. Balthier ei olisi l\xc3\xa4htenyt mukaan, ellei Ashe olisi antanut t\xc3\xa4lle sormustaan. Balthier sanoi palauttavansa sen, sitten kun h\xc3\xa4n l\xc3\xb6yt\xc3\xa4\xc3\xa4 jotain arvokkaampaa._NEWLINE_Garifien luona ryhm\xc3\xa4 kysyi heilt\xc3\xa4 neuvoa, mutta garifien ylip\xc3\xa4\xc3\xa4llikk\xc3\xb6 kertoi, ett\xc3\xa4 Siru oli menett\xc3\xa4nyt voimansa. Ashen oli hankala uskoa t\xc3\xa4t\xc3\xa4. Samana iltana h\xc3\xa4n n\xc3\xa4ki taas Raslerin haamun. Haamu h\xc3\xa4visi ja sen paikalla seisoi Vaan. Vaan kertoi Ashelle, ett\xc3\xa4 veljens\xc3\xa4 kuoleman j\xc3\xa4lkeen h\xc3\xa4n oli aina yritt\xc3\xa4nyt saada mielens\xc3\xa4 pois siit\xc3\xa4, mutta nyt h\xc3\xa4n huomasi, ettei kyennyt, vaan h\xc3\xa4nen oli l\xc3\xb6ydett\xc3\xa4v\xc3\xa4 vastauksia. Niinp\xc3\xa4 h\xc3\xa4n p\xc3\xa4\xc3\xa4tti pysy\xc3\xa4 Ashen kanssa saadakseen niit\xc3\xa4._NEWLINE_Jaharaan tuli my\xc3\xb6s Larsa Solidor, joka kertoi, ett\xc3\xa4 markiisi Ondore oli luonut vastarinnan Archadiaa vastaan ja ett\xc3\xa4 t\xc3\xa4m\xc3\xa4 vastarinta taistelisi Rozzarrian kanssa. T\xc3\xa4m\xc3\xa4 toisi Ivaliceen sodan, jollaista ei koskaan olla n\xc3\xa4hty. Larsa pyysi Ashea tulemaan h\xc3\xa4nen kanssaan Bur-Omisace-vuorelle neuvottelemaan liittoa Dalmascan ja Archadian v\xc3\xa4lille, jottei sota syttyisi. Vastahakoisesti Ashe suostui. Kuljetessan l\xc3\xa4pi Golmoren viidakkoa heid\xc3\xa4n matkansa keskeytyi, koska mets\xc3\xa4 ei p\xc3\xa4\xc3\xa4st\xc3\xa4nyt heit\xc3\xa4 etenem\xc3\xa4\xc3\xa4n. Fran vei heid\xc3\xa4t hakemaan apua viidakossa asuvilta vieroilta. Fran oli l\xc3\xa4htenyt heid\xc3\xa4n luotaan 50 vuotta sitten. Tarkoitus oli pyyt\xc3\xa4\xc3\xa4 apua Mjrn-nimiselt\xc3\xa4 vieralta, mutta h\xc3\xa4n oli kadonnut, mutta h\xc3\xa4n l\xc3\xb6ytyi Hennen kaivoksista. Jotenkin h\xc3\xa4n oli saanut k\xc3\xa4siins\xc3\xa4 valmistetun nethiciten ja se hallitsi h\xc3\xa4nt\xc3\xa4. Kun h\xc3\xa4n p\xc3\xa4\xc3\xa4si eroon siit\xc3\xa4, aavemainen olento ilmestyi hetkeksi. Ryhm\xc3\xa4 vei Mjrnin kotiin, jossa he saivat luvan jatkaa eteenp\xc3\xa4in._NEWLINE_Taivallettuaan l\xc3\xa4pi viidakoon ja Paraminan S\xc3\xa4r\xc3\xb6n he saapuivat Bur-Omisaceen. Bur-Omisacen hengellinen johtaja, Suur-kiltias Anastasias toivotti heid\xc3\xa4t tervetulleiksi. Hieman my\xc3\xb6hemmin paikalle saapui yksi Rozzarian johtajista, Al-Cid Margrace. Larsa aloitti rauhanneuvottelut saman tien, mutta ne p\xc3\xa4\xc3\xa4ttyiv\xc3\xa4t ennen kuin ne alkoivatkaan. Al-Cidin vakoojat olivat saaneet v\xc3\xa4h\xc3\xa4n aikaa sitten selville, ett\xc3\xa4 Archadian keisari Gramis oli murhattu ja h\xc3\xa4nen vanhemmasta pojastaan, Vayne Solidorista, oli tullut uusi keisari. Vayne halusi t\xc3\xa4m\xc3\xa4n sodan ja yritys ep\xc3\xa4onnistui. Mutta Ashe ajatteli, ett\xc3\xa4 Iltah\xc3\xa4m\xc3\xa4r\xc3\xa4n Sirun tuhoaminen voisi pit\xc3\xa4\xc3\xa4 huolen, ett\xc3\xa4 Vayne ei saa sodassa etua. Mutta h\xc3\xa4nell\xc3\xa4 ei ollut keinoja tuhota nethicitea. Anastasias sanoi, ett\xc3\xa4 h\xc3\xa4n tarvitsee Kuninkaitten Miekan, jolla kykenee leikkaamaan nethicitea. Dynastia-Kuningas Raithwall oli aikoinaan j\xc3\xa4tt\xc3\xa4nyt sen l\xc3\xa4heiseen Miriamin pyh\xc3\xa4kk\xc3\xb6\xc3\xb6n. Ryhm\xc3\xa4 l\xc3\xa4hti hankkimaan sit\xc3\xa4. Selvitty\xc3\xa4\xc3\xa4n pyh\xc3\xa4k\xc3\xb6n ansoista ja vartijoista Ashe sai miekan. Vaan ehdotti Aamunkoiton Sirun tuhoamista, jotta he saisivat varmuuden miekan aitoudesta. Ashe asetti kiven tuhottavaksi, mutta ennen kuin h\xc3\xa4n ehti iske\xc3\xa4 siihen, Raslerin haamu ilmestyi taas ja h\xc3\xa4n kielsi Ashea tuhoamasta sit\xc3\xa4. Ashe l\xc3\xb6i miekan ohi Sirusta ja Vaan ei ihmetellyt. Ashe kysyi Vaanilta viel\xc3\xa4, n\xc3\xa4kik\xc3\xb6 h\xc3\xa4n Raslerin. T\xc3\xa4ll\xc3\xa4 kertaa Vaan ei n\xc3\xa4hnyt mit\xc3\xa4\xc3\xa4n. Kumpikin ihmetteli, ett\xc3\xa4 miksi, mutta he eiv\xc3\xa4t keksineet mit\xc3\xa4\xc3\xa4n._NEWLINE_Tullessaan ulos pyh\xc3\xa4k\xc3\xb6st\xc3\xa4 ryhm\xc3\xa4 n\xc3\xa4ki kokonaisen Archadian laivaston ja savua nousevan Bur-Omisacesta. He l\xc3\xa4htiv\xc3\xa4t saman tien katsomaan, mit\xc3\xa4 oli tapahtunut. N\xc3\xa4ky vuorella ei ollut ihailtavaa: monia ihmisi\xc3\xa4 oli tapettu ja kaikki yh\xc3\xa4 hengiss\xc3\xa4 olevat olivat nopeassa ajassa joutuneet el\xc3\xa4m\xc3\xa4\xc3\xa4n kurjuudessa. Ryhm\xc3\xa4 meni Anastasiaksen valtaistuinsaliin, jossa he n\xc3\xa4kiv\xc3\xa4t kamalan n\xc3\xa4yn: Archadialainen tuomari Bergan oli murhannut Anastasiaksen ja nyt odotti Ashea. Ryhm\xc3\xa4 n\xc3\xa4ki taas vilaukselta sen saman aavemaisen olennon, jonka he n\xc3\xa4kiv\xc3\xa4t Mjrnin kanssa. Se ilmestyi Berganin pitelem\xc3\xa4n valmistetun nethiciten vuoksi, joka oli tehnyt h\xc3\xa4nest\xc3\xa4 julman, verenhimoisen ja raivoisan ja h\xc3\xa4n julisti ryhm\xc3\xa4lle Vayne Solidorin mahdin niiden takia. Ryhm\xc3\xa4 joutui taistelemaan h\xc3\xa4nt\xc3\xa4 vastaan ja he voittivat h\xc3\xa4net. Taistelun j\xc3\xa4lkeen Al-Cid ilmestyi. Al-Cid tarjosi Ashelle turvapaikkaa Rozarriassa, mutta Ashe ei suostunut vaan h\xc3\xa4nen t\xc3\xa4ytyi k\xc3\xa4ytt\xc3\xa4\xc3\xa4 Kuninkaitten Miekkaa ja sen avulla tuhota Archadian hallussa oleva Iltah\xc3\xa4m\xc3\xa4r\xc3\xa4n Siru. Al-Cid ei yritt\xc3\xa4nyt est\xc3\xa4\xc3\xa4 Ashea vaan h\xc3\xa4n lupasi tehd\xc3\xa4 voitavansa sodan pys\xc3\xa4ytt\xc3\xa4miseksi. Balthier veikkasi, ett\xc3\xa4 Iltah\xc3\xa4m\xc3\xa4r\xc3\xa4n Siru voisi l\xc3\xb6yty\xc3\xa4 Archadian p\xc3\xa4\xc3\xa4kaupungista Archadesista, Draklorin laboratorioista. Niinp\xc3\xa4 ryhm\xc3\xa4 aloitti pitk\xc3\xa4n jalkataipaleen kohti Archadesia._NEWLINE_Matkatessaan Archadesiin he pys\xc3\xa4htyiv\xc3\xa4t Phon-rannikolla. Balthier kysyi Ashelta, ett\xc3\xa4 miksi Archadesiin. Ashe vastasi, ett\xc3\xa4 h\xc3\xa4nen oli tuhottava Iltah\xc3\xa4m\xc3\xa4r\xc3\xa4n Siru, mutta Balthier ei ollut yht\xc3\xa4 vakuuttunut. H\xc3\xa4n ep\xc3\xa4ili, ett\xc3\xa4 Ashe halusi sen voiman itselleen. H\xc3\xa4n osui osittain naulan kantaan, sill\xc3\xa4 t\xc3\xa4ll\xc3\xa4 hetkell\xc3\xa4 Ashe sek\xc3\xa4 halusi k\xc3\xa4ytt\xc3\xa4\xc3\xa4 sit\xc3\xa4 ja tuhota sen. Antaakseen esimerkin, mit\xc3\xa4 Ashelle voisi tapahtua, jos h\xc3\xa4n antaisi syd\xc3\xa4mens\xc3\xa4 kivelle, Balthier kertoi h\xc3\xa4nelle miehest\xc3\xa4, jolla oli pakkomielle nethicitea kohtaan. T\xc3\xa4m\xc3\xa4 mies oli tohtori Cidolfus Demen Bunansa, lyhyesti tohtori Cid. Samalla Balthier kertoi jonkin verran vaikeasta menneisyydest\xc3\xa4\xc3\xa4n, kuinka Cid teki h\xc3\xa4nest\xc3\xa4 Archadialaisen tuomarin. Ashe yll\xc3\xa4ttyi t\xc3\xa4st\xc3\xa4. Balthier kertoi my\xc3\xb6s, mink\xc3\xa4 takia h\xc3\xa4n ryhtyi ilmarosvoksi. Ja h\xc3\xa4n my\xc3\xb6s paljasti, ett\xc3\xa4 tohtori Cid oli h\xc3\xa4nen is\xc3\xa4ns\xc3\xa4. Balthierin tarina sai Ashen ep\xc3\xa4ilem\xc3\xa4\xc3\xa4n aikomuksiaan, mutta h\xc3\xa4nen oli silti l\xc3\xb6ydett\xc3\xa4v\xc3\xa4 siru ensin._NEWLINE_P\xc3\xa4\xc3\xa4sty\xc3\xa4\xc3\xa4n Archadesiin ryhm\xc3\xa4 joutui tekem\xc3\xa4\xc3\xa4n jonkin verran t\xc3\xb6it\xc3\xa4 p\xc3\xa4\xc3\xa4st\xc3\xa4kseen laboratorioihin. Kun he lopulta p\xc3\xa4\xc3\xa4siv\xc3\xa4t sinne, he huomasivat, ett\xc3\xa4 joku oli siell\xc3\xa4 jo, sill\xc3\xa4 monia keisarillisia oli tapettu \xc3\xa4skett\xc3\xa4in. Selvitty\xc3\xa4\xc3\xa4n yl\xc3\xa4kertaan t\xc3\xa4m\xc3\xa4 joku ilmestyi ja k\xc3\xa4vi Baschin kimppuun. Mutta h\xc3\xa4n lopetti pian huomatessaan, ettei ryhm\xc3\xa4 ollut Cidin miehi\xc3\xa4. Samalla Cid paljasti itsens\xc3\xa4 ja haastoi ryhm\xc3\xa4n tappeluun, jonka h\xc3\xa4n h\xc3\xa4visi. Taistelun lopuksi selvisi, mik\xc3\xa4 heid\xc3\xa4n aiemmin n\xc3\xa4kem\xc3\xa4ns\xc3\xa4 aavemainen olento oli. Balthier oli kuullut Cidin usein puhuvan Venat-nimisest\xc3\xa4 asiasta, ja Venat oli t\xc3\xa4m\xc3\xa4 aavemainen olento. Cid toi pienen ilma-aluksen paikalle ja pakeni, mutta ensin h\xc3\xa4n kertoi aikestaan matkata Giruvegan- nimiseen paikkaan. Cidin paettua ryhm\xc3\xa4\xc3\xa4 edelt\xc3\xa4nyt henkil\xc3\xb6 esitteli itsens\xc3\xa4. H\xc3\xa4n oli ilmarosvo Reddas._NEWLINE_Reddas vei ryhm\xc3\xa4n kotiinsa Balfonheimiin, jossa he miettiv\xc3\xa4t seuraavaa siirtoa. Uhkaavasti l\xc3\xa4hestyv\xc3\xa4 sota oli p\xc3\xa4\xc3\xa4llimm\xc3\xa4isen\xc3\xa4 ajatuksena. Basch ajatteli, ett\xc3\xa4 Vayne aikoisi k\xc3\xa4ytt\xc3\xa4\xc3\xa4 Iltah\xc3\xa4m\xc3\xa4r\xc3\xa4n Sirua tuhoamaan vihollisensa yhdell\xc3\xa4 iskulla. Balthier taas ajatteli, ett\xc3\xa4 Cid aikoi tehd\xc3\xa4 sill\xc3\xa4 jotain itse Giruveganissa. Fran kertoi, mit\xc3\xa4 h\xc3\xa4n tiesi siit\xc3\xa4, ja ne tiedot kuvasivat Feywoodia Golmoren viidakon etel\xc3\xa4puolella. Vaan oli heti l\xc3\xa4hd\xc3\xb6ss\xc3\xa4. Reddas ihaili Vaanin p\xc3\xa4\xc3\xa4tt\xc3\xa4v\xc3\xa4isyytt\xc3\xa4 ja sanoi ett\xc3\xa4 Vaan oli enemm\xc3\xa4n ilmarosvo kuin Balthier. Balthier loukkaantui siit\xc3\xa4 hieman._NEWLINE_Taivallettuaan tiens\xc3\xa4 Feywoodin l\xc3\xa4pi Giruveganiin Balthier ehdotti odottelua Giruveganin porteilla. Mutta Ashe n\xc3\xa4ki j\xc3\xa4lleen Raslerin haamun ja l\xc3\xa4hti seuramaan sit\xc3\xa4. Vaan tiesi, mist\xc3\xa4 oli kyse ja muut l\xc3\xa4htiv\xc3\xa4t per\xc3\xa4\xc3\xa4n. Giruvegan oli paikka, jollaista ryhm\xc3\xa4 ei ollut ikin\xc3\xa4 n\xc3\xa4hnyt. Muinainen kaupunki oli melkein pohjaton ja sen keskell\xc3\xa4 oli valtava kristalli. Rasler johdatti ryhm\xc3\xa4n kristallin sis\xc3\xa4lle. Selvitetty\xc3\xa4\xc3\xa4n tiens\xc3\xa4 loppuun Ashe oli melkein kuin taivaassa, yksin. H\xc3\xa4n alkoi pel\xc3\xa4t\xc3\xa4, mutta sitten aavemainen \xc3\xa4\xc3\xa4ni alkoi puhua ja k\xc3\xa4ski h\xc3\xa4nen rauhoittua. \xc3\x84\xc3\xa4ni kuului muinaiselle Occuria-olennoille, joita pidettiin jumalina. Occuriat olivat valinnet Ashen ja my\xc3\xb6nsiv\xc3\xa4t h\xc3\xa4nelle sit\xc3\xa4 voimaa, jota h\xc3\xa4nen syd\xc3\xa4mens\xc3\xa4 halajaa ja sit\xc3\xa4 varten he luovuttivat h\xc3\xa4nelle Sopimusmiekan, joka kykeni Kuninkaitten Miekan tavoin leikkaamaan nethicitea. Samalla he sanoivat, ett\xc3\xa4 Ashe tuhoaisi Venatin. Ashe ihmetteli, ett\xc3\xa4 miksi, sill\xc3\xa4 Venat oli my\xc3\xb6s Occuria. Occuriat vihaisina kertoivat Ashelle Venatin olevan harhaoppinen ja he antoivat Ashelle teht\xc3\xa4v\xc3\xa4n: h\xc3\xa4nen tulee menn\xc3\xa4 kaukaisimman rannan torniin, jossa lep\xc3\xa4\xc3\xa4 kaikkien nethicitien \xc3\xa4iti, Aurinko-krista. Ashen tulisi leikata siit\xc3\xa4 itselleen uusi siru, jolla h\xc3\xa4n saisi haluamansa voiman ja samalla h\xc3\xa4nen tulisi tuhota Archadia kokonaan. T\xc3\xa4m\xc3\xa4 sai Ashen ep\xc3\xa4ilem\xc3\xa4\xc3\xa4n aikomuksiaan viel\xc3\xa4 enemm\xc3\xa4n. Sitten Occuriat h\xc3\xa4visiv\xc3\xa4t ja muut tulivat paikalle. Vaan ihmetteli, mik\xc3\xa4 n\xc3\xa4it\xc3\xa4 Occuroita vaivaa. Ashe ihmetteli, ett\xc3\xa4 kuinka he oikein tiesiv\xc3\xa4t t\xc3\xa4st\xc3\xa4. Basch sanoi, ett\xc3\xa4 he eiv\xc3\xa4t kyenneet n\xc3\xa4kem\xc3\xa4\xc3\xa4n niit\xc3\xa4, mutta he kuulivat Occurioitten puhuvan. Vaan, Penelo ja Basch eiv\xc3\xa4t hyv\xc3\xa4ksyneet sit\xc3\xa4, mit\xc3\xa4 Occuriat sanoivat. Ashe p\xc3\xa4\xc3\xa4tti etsi\xc3\xa4 Aurinko-kristan, sill\xc3\xa4 muuten h\xc3\xa4n ei saisi tiet\xc3\xa4\xc3\xa4 mit\xc3\xa4 h\xc3\xa4nen tulisi tehd\xc3\xa4. Penelo toi tohtori Cidin taas puheenaiheeksi ja Basch ep\xc3\xa4ili ett\xc3\xa4 h\xc3\xa4nen oilsi pit\xc3\xa4nyt jo saapua t\xc3\xa4h\xc3\xa4n menness\xc3\xa4. Mutta Balthier tajusi v\xc3\xa4h\xc3\xa4n liian my\xc3\xb6h\xc3\xa4\xc3\xa4n, ettei h\xc3\xa4n ollut tulossa, vaan h\xc3\xa4n tekaisi tarinan Giruveganista, jotta Ashe p\xc3\xa4\xc3\xa4sisi Occurioitten luo. Niinp\xc3\xa4 Aurinko-kristan l\xc3\xb6yt\xc3\xa4minen tuli seuraavaksi ryhm\xc3\xa4n teht\xc3\xa4v\xc3\xa4ksi. Kukaan ryhm\xc3\xa4ss\xc3\xa4 ei tiennyt, mik\xc3\xa4 on torni kaukaisimmalla rannalla. Vaan muisti Reddasin puhuneen jotain asiaan liittyv\xc3\xa4\xc3\xa4 ja ryhm\xc3\xa4 palasi takaisin Balfonheimiin. Siell\xc3\xa4 Reddas kertoi Pharosin majakasta Ridoranan vesiputouksella. Se sopi t\xc3\xa4ydellisesti Occurioitten antamaan vihjeeseen ja ryhm\xc3\xa4 l\xc3\xa4hti Reddas mukana kohti Ridoranaa._NEWLINE_Pharosin majakka oli mahtava rakennus keskell\xc3\xa4 ei-mit\xc3\xa4\xc3\xa4n. Oli selv\xc3\xa4\xc3\xa4, ett\xc3\xa4 Aurinko krista lep\xc3\xa4\xc3\xa4 sen huipulla. Yl\xc3\xb6s kapuaminen oli pitk\xc3\xa4 ja vaivalloinen retki, mutta lopulta ryhm\xc3\xa4 p\xc3\xa4\xc3\xa4si perille. Kuningas Raithwall oli kauan sitten seissyt Aurinko-kristan edess\xc3\xa4 ja leikannut siit\xc3\xa4 kolme sirua, Aamunkoiton sirun, Iltah\xc3\xa4m\xc3\xa4r\xc3\xa4n Sirun ja Keskivalon Sirun. Nyt Ashella oli edess\xc3\xa4\xc3\xa4n valinta: joko leikata siit\xc3\xa4 itselleen nethicite tai tuhota se. Sopimusmiekka alkoi hehkua ja taika alkoi virrata majakan ymp\xc3\xa4rill\xc3\xa4. Ashe l\xc3\xa4hestyi kristaa ja Raslerin haamu ilmestyi taas. Nyt kaikki n\xc3\xa4kiv\xc3\xa4t h\xc3\xa4net ja Basch varsinkin yll\xc3\xa4styi. Ashe huomasi haamun haluavan kostoa, ja Archadian tuhoa. Ashe sanoi, etti h\xc3\xa4n voinut, mutta sitten tuntematon \xc3\xa4\xc3\xa4ni painosti Ashea ottamaan nethicite. \xc3\x84\xc3\xa4ni kuului Baschin kaksoisveljelle, Gabranthille. Vaan ja Ashe raivostuivat h\xc3\xa4net n\xc3\xa4hdess\xc3\xa4\xc3\xa4n, sill\xc3\xa4 h\xc3\xa4n oli Ashen is\xc3\xa4n ja Reksin oikea murhaaja. Gabranth painosti Ashea hyv\xc3\xa4ksym\xc3\xa4\xc3\xa4n vihansa samalla kun h\xc3\xa4n yritti iske\xc3\xa4 Vaania. Mutta Reddas hypp\xc3\xa4si v\xc3\xa4liin miekat ja k\xc3\xa4det h\xc3\xa4nen kasvojensa edess\xc3\xa4, ja kertoi Gabranthille tuomari-maistraatista, joka kaksi vuotta sitten varasti Nabradialta Keskivalon Sirun ja k\xc3\xa4ytti sit\xc3\xa4, tiet\xc3\xa4m\xc3\xa4tt\xc3\xa4\xc3\xa4n mit\xc3\xa4 h\xc3\xa4nell\xc3\xa4 oli k\xc3\xa4dess\xc3\xa4\xc3\xa4n, ja sen seurauksena Nabradian p\xc3\xa4\xc3\xa4kaupunki Nabudis r\xc3\xa4j\xc3\xa4hti. Tohtori Cid oli k\xc3\xa4skenyt t\xc3\xa4t\xc3\xa4 tuomaria tekem\xc3\xa4\xc3\xa4n t\xc3\xa4m\xc3\xa4. sitten Reddas paljasti kasvonsa Gabranthille ja Gabranth tunnisti h\xc3\xa4net kadonneeksi tuomari Zechtiksi (Zechtist\xc3\xa4 on puhuttu aikaisemmin, ei mainittu t\xc3\xa4ss\xc3\xa4 tarinassa). Reddas sanoi Ashelle, ett\xc3\xa4 se, mit\xc3\xa4 he etsiv\xc3\xa4t on jotain muuta kuin kostoa, jotain sellaista, jota he eiv\xc3\xa4t voi saavuttaa. Gabranth yh\xc3\xa4 yritti saada Ashen kostamaan. Vaan otti toisen Reddasin miekan kosto mieless\xc3\xa4\xc3\xa4n, mutta sitten Ashe katsoi h\xc3\xa4nt\xc3\xa4 ja Vaan h\xc3\xa4nt\xc3\xa4, ja silloin molemmat huomasivat er\xc3\xa4\xc3\xa4n t\xc3\xa4rke\xc3\xa4n asian t\xc3\xa4st\xc3\xa4. Ashe k\xc3\xa4\xc3\xa4ntyi Raslerin haamuun p\xc3\xa4in ja Ashe julisti sille, ett\xc3\xa4 Rasler ei koskaan ollut kostoa himoitseva, ja samalla sivalsi haamua Sopimusmiekalla. Ashe tunnusti, ett\xc3\xa4 Rasler, jonka h\xc3\xa4n tunsi, oli poissa. T\xc3\xa4ll\xc3\xb6in haamu paljastui Occurioitten luomaksi apparitioksi jonka tarkoituksena oli johdattaa Ashe koston tielle. Ashe sivalsi haamun toistamiseen ja kielt\xc3\xa4ytyi olemasta Occurioitten pelinappula. Vaan huojentui ja Ashe kertoi, ett\xc3\xa4 Dalmasca ei koskaan luottanut Iltah\xc3\xa4m\xc3\xa4r\xc3\xa4n Siruun ja sen, ettei sit\xc3\xa4 koskaan k\xc3\xa4ytett\xc3\xa4isi, ei edes vakavassa tarpeessa. H\xc3\xa4n p\xc3\xa4\xc3\xa4tti tuhota Aurinko-kristan ja hyl\xc3\xa4t\xc3\xa4 voiman , jota h\xc3\xa4n oli halajannut, tajuten ett\xc3\xa4 se tuhoaisi h\xc3\xa4net. Gabranth ihmetteli t\xc3\xa4t\xc3\xa4 ja yritti vakuuttaa, ett\xc3\xa4 kuolleet vaativat oikeutta. Vaan tiesi Gabranthin olevan v\xc3\xa4\xc3\xa4r\xc3\xa4ss\xc3\xa4, sill\xc3\xa4 ei h\xc3\xa4nk\xc3\xa4\xc3\xa4n voinut en\xc3\xa4\xc3\xa4 auttaa velje\xc3\xa4\xc3\xa4n mitenk\xc3\xa4\xc3\xa4n, sill\xc3\xa4 h\xc3\xa4n oli kuollut. Ashe oli Vaanin kanssa yht\xc3\xa4 mielt\xc3\xa4 ja h\xc3\xa4n heitti Aamunkoiton Sirun pois. Gabranth haastoi ryhm\xc3\xa4n taisteluun ja h\xc3\xa4n h\xc3\xa4visi. Silloin tohtori Cid ilmestyi ja ryhm\xc3\xa4n ep\xc3\xa4ilykset osuivat oikeaan: Cid todellakin halusi Aurinko-kristan. Cid vapautti Gabranthin teht\xc3\xa4v\xc3\xa4st\xc3\xa4\xc3\xa4n ja Gabranth yritti k\xc3\xa4yd\xc3\xa4 h\xc3\xa4nen kimppuunsa, mutta Venat tyrm\xc3\xa4si h\xc3\xa4net. Cid ja Venat alkoivat p\xc3\xa4\xc3\xa4st\xc3\xa4\xc3\xa4 Aurinko-kristan magiaa valloilleen, ja Balthier huomasi is\xc3\xa4ns\xc3\xa4 hulluuden saavuttanen huippunsa. Ryhm\xc3\xa4n piti kukistaa Cid ja siin\xc3\xa4 he onnistuivat huolimatta Cidin esperist\xc3\xa4, Famfritista. Cidin kaaduttua h\xc3\xa4nest\xc3\xa4 tuli yht\xc3\xa4 magian kanssa ja h\xc3\xa4n katosi. Fran tunsi magian palavan. Vaan ja Ashe ottivat Sopimusmiekan ja Kuninkaitten miekan tarkoituksena yritt\xc3\xa4\xc3\xa4 tuhota Aurinko-krista. Kristan p\xc3\xa4\xc3\xa4st\xc3\xa4m\xc3\xa4 magia-aalto oli heille kuitenkin liian voimakas. Reddas otti Ashelta Kuninkaitten miekan ja k\xc3\xa4ski ryhm\xc3\xa4\xc3\xa4 pakenemaan. Kaikella voimallaan Reddas hy\xc3\xb6kk\xc3\xa4si kristan kimppuun ja tuomitsi sen unholaan, tuhoten sen. Samalla h\xc3\xa4n uhrasi itsens\xc3\xa4. Kristan tuho tuntui koko Ivalicessa. Vaanille Reddasin kuolema oli kova pala, mutta Ashe lohdutti h\xc3\xa4nt\xc3\xa4._NEWLINE_Ryhm\xc3\xa4 palasi Balfonheimiin, jossa Al-Cid Margrace odotti heit\xc3\xa4. H\xc3\xa4nell\xc3\xa4 oli huonoja uutisia. Vaikka h\xc3\xa4n onnistui est\xc3\xa4m\xc3\xa4\xc3\xa4n Rozarrian hy\xc3\xb6kk\xc3\xa4yksen Archadiaa vastaan, monet Rozarrialaiset kenraalit eiv\xc3\xa4t aikoneet p\xc3\xa4\xc3\xa4st\xc3\xa4\xc3\xa4 k\xc3\xa4sist\xc3\xa4\xc3\xa4n tilaisuutta taistella, ja t\xc3\xa4ten he olivat liittyneet mukaan markiisi Ondoren vastarintaan. Ryhm\xc3\xa4 ajatteli, ettei se ole niin paha juttu, sill\xc3\xa4 Vayne oli menett\xc3\xa4nyt etunsa k\xc3\xa4ytt\xc3\xa4\xc3\xa4 Iltah\xc3\xa4m\xc3\xa4r\xc3\xa4n Sirua, koska Aurinko-kristan tuhoutuminen teki siit\xc3\xa4 voimattoman. Mutta Aurinko-krista ei kuitenkaan tuhoutunut tarpeeksi nopeasti. Al-Cid kertoi, ett\xc3\xa4 Vayne oli onnistunut her\xc3\xa4tt\xc3\xa4m\xc3\xa4\xc3\xa4n jotain eritt\xc3\xa4in suurta, Bahamutin, kaikkein suurimman ilma-aluksen, jonka Ivalice oli koskaan n\xc3\xa4hnyt. Kristan aiheuttama magia oli syy t\xc3\xa4h\xc3\xa4n. N\xc3\xa4in ollen tohtori Cidin tavoite t\xc3\xa4yttyi. Asiaa pahensi viel\xc3\xa4 se, ett\xc3\xa4 Vayne oli valinnut taistelukent\xc3\xa4ksi Dalmascan. Ashe oli heti ottamassa asiaa omiin k\xc3\xa4siins\xc3\xa4, olihan kyse h\xc3\xa4nen kuningaskunnastaan. Vaan ja Penelo kuitenkin huomauttivat, ettei se ollut vain Ashen teht\xc3\xa4v\xc3\xa4, vaan heid\xc3\xa4n kaikkien. Ashe oli iloinen kuullessaan t\xc3\xa4m\xc3\xa4n ja ryhm\xc3\xa4 valmistautui iskem\xc3\xa4\xc3\xa4n Bahamutin kimppuun Strahlilla. Al-Cid aikoi itse viel\xc3\xa4 viivytt\xc3\xa4\xc3\xa4 Rozarrialaisia niin kauan kuin mahdollista, sill\xc3\xa4 jos vastarinta kaatuu, Archadialla on vapaa p\xc3\xa4\xc3\xa4sy Rozarriaan ja sota on v\xc3\xa4ist\xc3\xa4m\xc3\xa4t\xc3\xb6n._NEWLINE_Ryhm\xc3\xa4n ollessa matkalla kohti Bahamutia Ondoren vastarinta ja Vaynen johtama Archadian armada olivat jo asemissa valmiina aloittamaan taistelu. Vayne itse oli Bahamutissa veljens\xc3\xa4 Larsan kanssa, joka ep\xc3\xa4toivoisesti yritti saada Vaynea lopettamaan t\xc3\xa4tm\xc3\xa4 sota, mutta turhaan. Taistelu alkoi, kun Bahamut tuhosi yhden vastarinnan risteilij\xc3\xa4n. Se tuhoutui samalla tavalla kuin Aamunkoiton Sirun tuhotessa Archadian 8.laivasto. T\xc3\xa4m\xc3\xa4 ei kuitenkaan saanut vastarintaa vet\xc3\xa4ytym\xc3\xa4\xc3\xa4n, vaikka Ondorelle iski ep\xc3\xa4toivo, mutta sitten Strahl lensi h\xc3\xa4nen aluksensa edest\xc3\xa4 ja Ashe otti yhteyden. Ondore yritti aluksi saada Ashe vet\xc3\xa4ytym\xc3\xa4\xc3\xa4n, jotta h\xc3\xa4n pysyisi elossa, mutta Ashe sai Ondoren vakuuttumaan, ett\xc3\xa4 jos vastarinta kaatuu, sill\xc3\xa4 ei en\xc3\xa4\xc3\xa4 ole v\xc3\xa4li\xc3\xa4. Samalla my\xc3\xb6s Larsa otti Ondoreen yhteyden ja h\xc3\xa4n lupasi pit\xc3\xa4\xc3\xa4 Ashen turvassa. Niinp\xc3\xa4 Ondore antoi Strahlille tukea, jotta ryhm\xc3\xa4 p\xc3\xa4\xc3\xa4sisi Bahamutiin sis\xc3\xa4\xc3\xa4n. Siin\xc3\xa4 ryhm\xc3\xa4 onnistui._NEWLINE_Taisteltuaan tiens\xc3\xa4 Bahamutin ytimeen, he l\xc3\xb6ysiv\xc3\xa4t sielt\xc3\xa4 hissin yl\xc3\xa4tasoille. Siell\xc3\xa4 heid\xc3\xa4t yll\xc3\xa4tti Gabranth, joka ihmeen kaupalla selvisi Pharosin majakasta, kun Aurinko-krista r\xc3\xa4j\xc3\xa4hti. Basch yritti saada veljens\xc3\xa4 vakuuttumaan siit\xc3\xa4, ett\xc3\xa4 h\xc3\xa4nen uskollisuutensa on Larsalle, eik\xc3\xa4 kenellekk\xc3\xa4\xc3\xa4n muulle. Mutta vihansa valtaamana Gabranth ei kuunnellut ja haastoi Baschin taisteluun taas, ja h\xc3\xa4visi. Basch s\xc3\xa4\xc3\xa4li h\xc3\xa4nt\xc3\xa4, ja puhutteli h\xc3\xa4nt\xc3\xa4 t\xc3\xa4m\xc3\xa4n oikealla nimell\xc3\xa4, mik\xc3\xa4 oli Noah. Noah h\xc3\xa4pesi itse\xc3\xa4\xc3\xa4n ja antoi ryhm\xc3\xa4n menn\xc3\xa4._NEWLINE_Hissin ylimm\xc3\xa4ll\xc3\xa4 tasolla Vayne odotteli ryhm\xc3\xa4\xc3\xa4 Larsan kanssa. H\xc3\xa4n toivotti ryhm\xc3\xa4n tervetuulleeksi ja k\xc3\xa4\xc3\xa4ntyi sitten Ashen puoleen, ja kysyi t\xc3\xa4lt\xc3\xa4, ett\xc3\xa4 kuka h\xc3\xa4n on. H\xc3\xa4n esitti monia arvuutteluja, mutta Ashe sanoi, ett\xc3\xa4 h\xc3\xa4n on vain h\xc3\xa4n itse ja ett\xc3\xa4 halusi olla vain vapaa, kuten h\xc3\xa4nen kuningaskuntansa Dalmasca. Vayne oli pettynyt ja k\xc3\xa4ski Larsaa tappamaan h\xc3\xa4net. Mutta Larsa ei suostunut vaan teki lopultakin sen, mik\xc3\xa4 h\xc3\xa4nen olisi pit\xc3\xa4nyt tehd\xc3\xa4 jo kauan sitten: k\xc3\xa4\xc3\xa4nty\xc3\xa4 velje\xc3\xa4ns\xc3\xa4 vastaan. Vayne oli huvittunut ja k\xc3\xa4vi taisteluun. Vaikka h\xc3\xa4n olikin kyvyk\xc3\xa4s taistelija, h\xc3\xa4n h\xc3\xa4visi. Larsa yritti menn\xc3\xa4 veljens\xc3\xa4 l\xc3\xa4helle, mutta sitten h\xc3\xa4neen iski taika ja h\xc3\xa4n menetti tajuntansa. Samalla Vayne nousi ja h\xc3\xa4ness\xc3\xa4 tapahtui muutos. Ashe huomasi, ett\xc3\xa4 kyseess\xc3\xa4 oli valmistettu nethicite, kuten tuomari Berganilla ja tohtori Cidill\xc3\xa4. Vayne julisti, ett\xc3\xa4 kuolemattomien aika on ohi ja ett\xc3\xa4 ihminen pit\xc3\xa4\xc3\xa4 historiansa. Samalla sivummalla oleva Gabranth nousi ja tuli paikalle. Vayne komensi, ett\xc3\xa4 Gabranthin on suojeltava Larsaa. Sen Gabranth tekikin, mutta k\xc3\xa4\xc3\xa4ntym\xc3\xa4ll\xc3\xa4 Vaynea vastaan, ja h\xc3\xa4n oli valmis maksamaan siit\xc3\xa4 koituvan maanpetoksen hinnan. Uusien voimiensa avulla Vayne k\xc3\xa4vi taisteluun uudestaan._NEWLINE_Vaikka Vayne olikin vahvempi kuin \xc3\xa4sken, h\xc3\xa4nen voimansa eiv\xc3\xa4t viel\xc3\xa4k\xc3\xa4\xc3\xa4n riitt\xc3\xa4neet kukistamaan ryhm\xc3\xa4\xc3\xa4. Heikkona h\xc3\xa4n  vahingoitti Gabranthia pahasti ja ohjasi h\xc3\xa4nt\xc3\xa4 suojaavat miekat t\xc3\xa4t\xc3\xa4 kohti, mutta tajuntansa takaisin saanut Larsa k\xc3\xa4ytti nethicitea imem\xc3\xa4\xc3\xa4n Vaynen miekkojen taika. T\xc3\xa4m\xc3\xa4n j\xc3\xa4lkeen Vaan hy\xc3\xb6kk\xc3\xa4si raivoisasti Vaynen kimppuun ja haavoitti h\xc3\xa4nt\xc3\xa4 kuolettavasti. Vayne l\xc3\xa4hti nilkuttaen pakoon Vaanin, Ashen, Balthierin ja Franin menness\xc3\xa4 per\xc3\xa4\xc3\xa4n. Basch meni veljens\xc3\xa4 luo samalla kun Penelo meni hoitamaan yh\xc3\xa4 heikkoa Larsaa. Basch ja Gabranth saivat lopultakin sovittua erimielisyytens\xc3\xa4. Lopuksi Basch ja Penelo l\xc3\xa4htiv\xc3\xa4t muiden per\xc3\xa4\xc3\xa4n._NEWLINE_Vayne per\xc3\xa4\xc3\xa4ntyi Bahamutin ulkokannelle jossa h\xc3\xa4n kutsui Venatia. Venat ilmestyi ja Vayne pyysi, ett\xc3\xa4 h\xc3\xa4n etsisi jonkun toisen joka ymm\xc3\xa4rt\xc3\xa4isi h\xc3\xa4nen aikomuksiaan, sill\xc3\xa4 Vayne huomasi, ettei h\xc3\xa4n ollut Dynastia-kuningas. Venat kuitenkin sanoi, ett\xc3\xa4 h\xc3\xa4nen tavitteensa olivat jo toteuneet paremmin kuin h\xc3\xa4n oli halunnut. Aurinko-krista oli tuhottu, nethiciteja ei en\xc3\xa4\xc3\xa4 ollut, Kuolemattomien aika oli p\xc3\xa4\xc3\xa4ttynyt ja ihmiskunta oli saanut historiansa taas omakseen. H\xc3\xa4nell\xc3\xa4 oli en\xc3\xa4\xc3\xa4 yksi asia teht\xc3\xa4v\xc3\xa4n\xc3\xa4: kadota Vaynen kanssa. Venat yhdisti itsens\xc3\xa4 Vayneen ja alkoi sitten repi\xc3\xa4 Bahamutin kappaleita itseens\xc3\xa4 muodostaen Vaynen ymp\xc3\xa4rille mahtavan panssarin, muodostaen n\xc3\xa4in Kuolemattoman. Ryhm\xc3\xa4 tuli paikalle ja nyt heid\xc3\xa4n oli voitettava t\xc3\xa4m\xc3\xa4 Kuolematon varmistaakseen sodan p\xc3\xa4\xc3\xa4ttymisen ja Dalmascan ja koko Ivalicen vapauden._NEWLINE_Pitk\xc3\xa4n ja vaikean kamppailun j\xc3\xa4lkeen Kuolematon kaatui ja Vayne ja Venat oli voitettu lopullisesti. Ryhm\xc3\xa4 palasi takaisin Strahliin Larsa ja Gabranth mukana. He eiv\xc3\xa4t kuitenkaan p\xc3\xa4\xc3\xa4ssyt liikkeelle ja Bahamut alkoi tuhoutua. Balthier ja Fran antoivat ohjat Vaanille ja Penelolle samalla kun he meniv\xc3\xa4t irrottamaan alusta ulkopuolelta. Lopulta Strahl p\xc3\xa4\xc3\xa4si irti ja nyt heid\xc3\xa4n oli teht\xc3\xa4v\xc3\xa4 viel\xc3\xa4 kuulutukset Archadian joukoille kuin vastarinnallekin, ett\xc3\xa4 taistelun on loputtava, sill\xc3\xa4 Vayne oli kuollut ja Archadian laivaston komento oli siirtynyt Larsalle. Basch puhui Gabranthina laivastolle ja k\xc3\xa4ski sen lopettaa taistelu ja Larsa ja Ashe tulivat siihen mukaan. Sota oli ohi. Mutta Bahamut ajautui t\xc3\xb6rm\xc3\xa4yskurssille Rabanastren kanssa ja muu ryhm\xc3\xa4 ihmetteli, miss\xc3\xa4 Balthier ja Fran ovat. Archadialaiset aikoivat tuhota Bahamutin ennen kuin se t\xc3\xb6rm\xc3\xa4\xc3\xa4, mutta sitten Balthier otti yhteytt\xc3\xa4 ja pyysi kaikkia pysyttelem\xc3\xa4\xc3\xa4n aisoissa. Ashe h\xc3\xa4mm\xc3\xa4styi, kun h\xc3\xa4n tajusi, ett\xc3\xa4 Balthier ja Fran olivat Bahamutin sis\xc3\xa4ll\xc3\xa4 korjaamassa sit\xc3\xa4, jotta sen kurssi muuttuisi poisp\xc3\xa4in Rabanastresta. Ashe aneli Balthieria tulemaan pois sielt\xc3\xa4, osoittaen, ett\xc3\xa4 h\xc3\xa4nell\xc3\xa4 oli jonkinlaisia tunteita Balthieria kohtaan, mutta Balthier sanoi, ett\xc3\xa4 koko seikkailun ajan h\xc3\xa4n oli johtava mies ja ett\xc3\xa4 johtava mies ei kuole koskaan. Fran kuitenkin oli sit\xc3\xa4 mielt\xc3\xa4, ett\xc3\xa4 Balthierilla oli pikemminkin vain tukijan rooli. Fran sai hieman osia p\xc3\xa4\xc3\xa4h\xc3\xa4ns\xc3\xa4 ja Balthier joutui kantamaan h\xc3\xa4net samalla kun h\xc3\xa4n luovutti Vaanille Strahlin ja pyysi h\xc3\xa4nt\xc3\xa4 pit\xc3\xa4m\xc3\xa4\xc3\xa4n siit\xc3\xa4 huolta, kunnes h\xc3\xa4n palaa. Vaan lupasi odottaa heit\xc3\xa4. Bahamut lopulta t\xc3\xb6rm\xc3\xa4si maahan sopivan v\xc3\xa4limatkan p\xc3\xa4\xc3\xa4h\xc3\xa4n Rabanastresta._NEWLINE_Epilogijaksossa oli kulunut vuosi sodan p\xc3\xa4\xc3\xa4ttymisest\xc3\xa4. Penelo kirjoitti Archadian keisari Larsalle kirjeen kaikesta siit\xc3\xa4, mit\xc3\xa4 on tapahtunut ja ilmoitti, ett\xc3\xa4 Ashen kruunajaiset ovat kuukauden p\xc3\xa4\xc3\xa4st\xc3\xa4. H\xc3\xa4n my\xc3\xb6s kysyi, miten Basch voi. Basch nimitt\xc3\xa4in teki viimeisen lupauksen edesmenneelle veljelleen Gabranthille. Nimitt\xc3\xa4in jos Solidorin kuningassuku h\xc3\xa4vi\xc3\xa4\xc3\xa4, Archadia rappeutuu. Vain Larsa oli en\xc3\xa4\xc3\xa4 suvusta j\xc3\xa4ljell\xc3\xa4, joten Gabranth pyysi, ett\xc3\xa4 Basch suojelee h\xc3\xa4nt\xc3\xa4 hengell\xc3\xa4\xc3\xa4n. Basch kuitenkin otti t\xc3\xa4ysin veljens\xc3\xa4 paikan, ja n\xc3\xa4in kukaan ei koskaan saanut tiet\xc3\xa4\xc3\xa4, ett\xc3\xa4 Basch fon Ronsenburg oli itse asiassa yh\xc3\xa4 elossa. Lopuksi Penelo kertoi er\xc3\xa4\xc3\xa4n asian, mik\xc3\xa4 oli aikamoinen yll\xc3\xa4tys. Vaan ja h\xc3\xa4n olivat pit\xc3\xa4neet Strahlista hyv\xc3\xa4\xc3\xa4 huolta ja ssanut sen juuri laitettua kuntoon, mutta heti seuraavana p\xc3\xa4iv\xc3\xa4n\xc3\xa4 se varastettiin. Tai niin he aluksi luulivat, mutta he l\xc3\xb6ysiv\xc3\xa4t sen hangaarista pienen pussin, jossa oli heille osoitettu viesti ja my\xc3\xb6s Ashen sormus, jonka Balthier otti h\xc3\xa4nelt\xc3\xa4 aikaisemmin. H\xc3\xa4n lupasi palauttaa sen sitten, kun h\xc3\xa4n l\xc3\xb6yt\xc3\xa4\xc3\xa4 jotakin arvokkaampaa, ja niin h\xc3\xa4n l\xc3\xb6ysikin: oman ilmalaivansa. Vaan toimitti sormuksen Ashelle ja Ashe oli iloinen kuullessaan, ett\xc3\xa4 sek\xc3\xa4 Balthier ett\xc3\xa4 Fran olivat yh\xc3\xa4 elossa. Koska kruunajaisiin oli viel\xc3\xa4 jonkin verran aikaa, Vaan p\xc3\xa4\xc3\xa4tti menn\xc3\xa4 tekem\xc3\xa4\xc3\xa4n visiitin heid\xc3\xa4n luo. Penelo tietenkin l\xc3\xa4hti mukaan sill\xc3\xa4 jokainen kunnon ilmarosvo tarvitsee mukaansa kumppanin.'